Суруйда Бүлүү улууһун 1 Күүлэт «Хатынчаан» уһуйаанын

1 категориялаах иитээччитэ Анастасия Львовна Степанова

**Сахалыы ыйдарынан тэттик хоһооннор**

Күн дьыл эргииринэн ыйдар суолталара, саха киһитигэр ордук чугас буолан хас биирдии ый өбүгэ сиэрэ-туома бэриллиилээх айылҕалыын   ситимниир сүдү күүстээх дириҥ суолталлаах көстүүлэр буолаллар.

Дьолго биһиэхэ бэриллэр,

Уон икки ый хотокулар,

бары ураты үчүгэйдээхтэр,

хатыламмат аналлаахтар.

|  |  |
| --- | --- |
| **Тохсунньу (январь) – Таҥха ыйа**  Тохсунньу томороон тымныыта  Тобуйан тоҥсуйар түннүгү,  Таҥха таайбаран күннэргэ  Табаллар сэрэбэй хоруйун. | **От ыйа (июль) – Аан Алахчын**  Хотуур сүгэн отчуттар  Ходуһаҕа киирэллэр,  Сайын кэрэ суугунун  Суулуу тутан үөрэллэр. |
| **Олунньу (февраль) – Одун ыйа**  Тымныы оҕус эрэйдээх  Муоһа тостон кыыһырар,  Уордайбытын таһаран,  Үрүҥ хаары ытыйар. | **Атырдьах ыйа (Август) – Аан Дьааһын**  Аҕыс ыйдаах кыһыны,  Тоҕус ыйдаах тымныыны  Туоруур иһин ньиргийэр  Ыраастаныы үлэтэ |
| **Кулун тутар (март) – Дьөһөгөй ыйа**  Тэлгэһэҕэ туолаллар  Сыһыы баайа – сыспай сиэл  Сонун буолар ыал  Кулун төрүүр үөрүүтэ. | **Балаҕан ыйа (сентябрь) – Улуу Суорун**  Сэбирдэхпит саһарда,  Сиргэ түһэн тэлээрдэ,  Күһүн кэлбит бэлиэтэ  Үөрэх кэмин аҕалла. |
| **Муус устар (апрель) – Айыыһыт ыйа**  Тымныы кыһын күрэнэн  Халлаан биллэ сылыйар,  Таммах оонньуу таммалыыр,  Хаары курдат хаадьылыыр. | **Алтынньы (октябрь)- Хотой Айыы**  Алтынньыга сир тоҥон  Тымныы тыына сатыылыыр,  Хаарбыт сэмээр кыыдамныыр,  Суорҕан буола бүрүйтүүр. |
| **Ыам ыйа (май) – Иэйиэхсит ыйа**  Сирбит ууллан тулалыы  Харалдьыппыт таҕыста,  Сыыйа кэҥээн, нэлэйэн  Сирбит ньуура хараарда. | **Сэтинньи (ноябрь) – Байанай ыйа**  Байанайбыт кэтэһэр,  Булчут дьону ойуурга,  Халыҥ тыаҕа, күөллэргэ  Булдун бэлэх ыытаары. |
| **Бэс ыйа (июнь) – Үрүҥ Айыы**  Самаан сайын салаллан,  Саарба күөххэ сууланна,  Үрүҥ тунах ыһыахпыт  Үөрүү дьолун үксэттэ. | **Ахсынньы (декабрь) – Билгэ Хаан**  Оҕо күүтэр кэрэ кэми  Саҥа дьылы- саҥа дьолу,  Баҕа санаа туоларын,  Дьикти түгэн буоларын. |